**Gazdasági, Műszaki, Jogi, Környezetvédelmi Bizottság Elnöke**

A bizottság határozatképtelen volt. A megjelentek meghallgatták Schulmann István és László Gábor előadását egy új városi honlap kapcsán.

Tisztázandó kérdések:

* a jelenlegi honlap üzemeltetőjével kötött szerződés mikor jár le,
* mit tartalmaz felmondás/megszűnés esetére,
* szerzői jogok.

Az előadáson elhangzott, hogy a kisber.hu weblap aloldalaiként jelennének meg az intézmények, nem pedig külön honlapként. Ehhez rendezni kell a domain-eket, hogy mindenhol az adott intézménynél legyen a tulajdonjog.

Wordpress alapú honlapot készítenének. A honlapokon fent lévő adatokat átmigrálnák (a migrálást meg tudják akkor is oldani, ha a jelenlegi szolgáltató nem adja át az adatokat). Az új honlap elkészítésének ideje 1-2 hónapot venne igénybe. A weblapon megjelenítendő adatokat az elküldést követő 24 órán belül vállalják feltölteni, de lehetőség van arra is, hogy jogosultságot kapva a hivatal tudjon adatot feltölteni.

A tárhely éves díja 43.500,- Ft. + áfa / év, ehhez jön hozzá az üzemeltetés díja, ami 50.000,- Ft. + áfa / hó és egy egyszeri kialakítási díj lenne még hozzá, amit még nem tudtak megmondani.

Kisbér, 2024. április 4.

 Andrási Tamás s.k. Pápai Mónika s.k.

 elnök referens